SPA ร่วง 12.02% กูรูชี้เจอผลกระทบข้างเคียงจากเหตุระเบิดวานนี้
SPA ร่วง 12.02% กูรูชี้เจอผลกระทบข้างเคียงจากเหตุระเบิดวานนี้ ณ เวลา 10.06 น.อยู่ที่ 8.05 บาท ลบ 1.10 บาท หรือ 12.02% มูลค่าการซื้อขาย 28.43 ล้านบาท 
18 ส.ค. 2558

ผู้สื่อข่าวรายงานว่า ราคาหุ้น บริษัท สยามเวลเนสกรุ๊ป จำกัด (มหาชน) หรือ SPA ณ เวลา 10.06 น.อยู่ที่ 8.05 บาท ลบ 1.10 บาท หรือ 12.02% มูลค่าการซื้อขาย 28.43 ล้านบาท  
บล.เมย์แบงก์ กิมเอ็ง ระบุว่า SPA เป็นหุ้นข้างเคียงที่คาดว่าจะได้รับผลกระทบจากเหตุการณ์ระเบิดแยกราชประสงค์คืนวานนี้เช่นกัน
อนึ่ง SPA เป็นผู้ดำเนินธุรกิจบริการนวดเพื่อสุขภาพ โดยให้บริการแบบเดย์สปา (Day Spa) ภายใต้แบรนด์ Let’s Relax เวลเนส สปา (Wellness Spa) ภายใต้แบรนด์ RarinJinda Wellness Spa พร้อมรับบริหารและให้บริการคำปรึกษาด้านสปา